Περιβαλλοντικός αστικός σχεδιασμός και δίκτυα πρασίνου σε μικρές πόλεις με στόχο τη βιώσιμη ανάπτυξή τους. Η περίπτωση της πόλης του Πολυγύρου
Creators: name: Ζαμπούνη, Ευθυμία Μιχαήλ
Publisher: name: Aristotle University of Thessaloniki
Year: 2024
Subjects: Δίκτυα Πρασίνου
Αστικός Σχεδιασμός
Βιώσιμη ανάπτυξη μικρών πόλεων
Green networks
Urban design
Sustainable development of small cities

description: Αναγνωρίζοντας τη συμβολή των χώρων πρασίνου και ειδικότερα των δικτύων πρασίνου στη βελτίωση της ποιότητας ζωής και τη δημιουργία βιώσιμων πόλεων, η παρούσα μεταπτυχιακή διπλωματική εργασία ερευνά τους χώρους αστικού πρασίνου και τα δίκτυα πρασίνου στις σύγχρονες πόλεις και επιχειρεί να συνθέσει ένα δίκτυο πρασίνου για την πόλη του Πολυγύρου. Σκοπός της παρούσας εργασίας είναι να προσδιοριστεί η έννοια του αστικού πρασίνου, της θέσης του μέσα στον αστικό ιστό και των ωφελειών που παρέχει, καθώς και η δυνατότητα σύνδεσης των διάφορων (κύριων - δευτερευουσών) χώρων πρασίνου μιας μικρής πόλης, που δεν έχει δεχτεί ακόμα μεγάλες πιέσεις έντονης αστικοποίησης προκειμένου να δημιουργηθεί ένα λειτουργικό δίκτυο πρασίνου, που μελλοντικά θα μεγιστοποιήσει τα παραπάνω οφέλη. Αφού παρουσιαστούν βασικές έννοιες και κατευθύνσεις σχεδιασμού του πρασίνου του αστικού χώρου, η προσοχή θα στραφεί στη μελέτη περίπτωσης, που είναι η πιλοτική εφαρμογή δικτύου πρασίνου στην πόλη του Πολυγύρου. Μέσα από την ανάλυση των στοιχείων του φυσικού και ανθρωπογενούς περιβάλλοντος του Πολεοδομικού Συγκροτήματος, καθώς και την κατάλληλη επεξεργασία και σύνθεση, θα προκύψει το επιθυμητό δίκτυο πρασίνου που αναμένεται να βελτιώσει το αστικό περιβάλλον και να εξασφαλίσει πρόσβαση σε χώρους πρασίνου σε όλους τους κατοίκους και επισκέπτες της πόλης. Αναλυτικότερα, όσον αφορά τη δομή της, η εργασία διαρθρώνεται σε πέντε κεφάλαια. Στο πρώτο κεφάλαιο, ορίζεται η έννοια των χώρων αστικού πρασίνου και επιχειρείται η κατηγοριοποίηση τους. Επίσης, γίνεται αναφορά στην ιστορική εξέλιξη και ανασκόπηση στο νομοθετικό πλαίσιο που διέπει τους χώρους αστικού πρασίνου σε εθνικό και ευρωπαϊκό επίπεδο. Στο δεύτερο κεφάλαιο, περιγράφεται η περιβαλλοντική, οικονομική και κοινωνική συνεισφορά των χώρων αστικού πρασίνου στις σύγχρονες πόλεις. Στο τρίτο κεφάλαιο ορίζεται αρχικά η περιοχή μελέτης και γίνεται μια ιστορική ανασκόπηση, ενώ στη συνέχεια αναλύονται τα στοιχεία του φυσικού και ανθρωπογενούς περιβάλλοντος της πόλης του Πολυγύρου. Καταγράφεται το ανάγλυφο, η υδρολογική κατάσταση, οι κλιματικοί παράγοντες, η βλάστηση, η παρουσία άγριας πανίδας - ορνιθοπανίδας, οι χρήσεις γης και τα δίκτυα μετακινήσεων. Ακολουθεί το τέταρτο κεφάλαιο, στο οποίο καταγράφεται η μεθοδολογία που ακολουθήθηκε βάση των αρχών του αειφόρου βιοκλιματικού σχεδιασμού, των πράσινων υποδομών και των δικτύων πρασίνου. Επιπλέον δημιουργούνται χάρτες με βάση τους βαθμούς καταλληλόλητας που έχουν δοθεί για καθένα από τους παράγοντες που καταγράφηκαν . Η εργασία ολοκληρώνεται με τα συμπεράσματα που προκύπτουν από τη παραπάνω μεθοδολογία με την ελπίδα η χρήση του πρασίνου και η συγκεκριμένη μελέτη να αποτελέσει παράδειγμα αστικών αναπλάσεων για μικρές πόλεις που αντιστέκονται με βιώσιμο τρόπο στις επιπτώσεις της έντονης αστικοποίησης.
description: Recognizing the contribution of green spaces and especially green networks to improving the quality of life and creating sustainable cities, this master's thesis investigates urban green spaces and green networks in modern cities and attempts to synthesize a green network for the city of Polygyros.The purpose of this work is to determine the concept of urban green, its position within the urban fabric and the benefits it provides, as well as the possibility of connecting the various (main - secondary) green areas of a small city, which has not yet received large pressures of intense urbanization in order to create a functional green network, which in the future will maximize the above benefits. After presenting basic concepts and directions of urban green planning, attention will be turned to the case study, which is the pilot application of a green network in the city of Polygyros. Through the analysis of the elements of the natural and man-made environment of the Urban Complex, as well as the appropriate processing and composition, the desired green network will emerge which is expected to improve the urban environment and ensure access to green spaces for all its residents and visitors city. In more detail, in terms of its structure, the work is structured in five chapters.In the first chapter, the concept of urban green spaces is defined and their categorization is attempted. Also, reference is made to the historical development and review of the legislative framework that governs urban green spaces at national and European level. In the second chapter, the environmental, economic and social contribution of urban green spaces in modern cities is described. In the third chapter, the study area is initially defined and a historical review is made, while then the elements of the natural and man-made environment of the city of Polygyros are analyzed. The relief, the hydrological situation, the climatic factors, the vegetation, the presence of wild fauna - avifauna, the land uses and the movement networks are recorded. This is followed by the fourth chapter, which records the methodology followed based on the principles of sustainable bioclimatic planning, green infrastructure and green networks. In addition, maps are created based on the appropriateness scores given for each of the recorded factors. The paper concludes with the conclusions derived from the above methodology with the hope that the use of greenery and the specific study will be an example of urban regeneration for small towns that sustainably resist the effects of intense urbanization.